Trevi fəvvarəsi

Trevi fəvvarəsi () — Romada yerləşən ən böyük fəvvarə. Hündürlüyü 25,9 m, eni 19,8 m olmaqla dünyanın ən məşhur fəvvarələrindən biri sayılır. Fəvvarə 1732–1762-ci illərdə məşhur italyan memarı Nikola Salvi tərəfindən barokko və klassik üslubların sintezi əsasında inşa edilmişdir.

Romanın əsas gözəllik simvolu sayılır. Üç yolun və ya üç yeraltı su axarının kəsişdiyi yerdə yerləşməsinə görə Trevi (tərc. üç yol) adlandırılmışdır.

 Məzmunu 
Poli sarayının () nəhəng fasadına söykənməsi onu saray-fəvvarə kompleksi kimi də səciyyələndirir. Əsasən dəniz mövzusunda işlənmiş memarlıq abidəsi dənizdən çıxan qanadlı atların, tritonların qoşulduğu balıqqulağını xatırladan arabanı idarə edən mifik dəniz allahı Neptun və digər alloqrafik fiqurlardan, sağ cinahda Roma əsgərlərinə bulağın (Romaya ilk su arxı məhz bu "Akva Vercine" (lat. Acqua — su, Vergine — qız; "Qız bulağı") bulağından çəkilmişdir) yerini göstərən cavan qız barelyefindən ibarətdir.

 Tarixçəsi 
Trevi fəvvarəsinin tarixi imperator Avqustla əlaqəlidir. Avqustun kürəkəni Aqrippa "Qız bulağı"ndan Panteona su arxı çəkdirmişdir. Orta əsrlərə qədər fəaliyyət göstərən bu arx XII əsrdə papa VIII Urban və XV əsrdə papa V Nikolay tərəfindən təmir etdirilmişdir.

Trevi fəvvarəsi ilə bağlı bir inam mövcuddur ki, kim fəvvarəyə başı üzərindən xırda pul atarsa, Romaya bir daha səfər edəcəkdir.

Bir çox məşhur filmlərdə ("Roma tətilləri" (ing. ; baş rolda: Odri Hepbern), Federiko Fellininin "Şirin həyat" (; baş rolda: Marçello Mastroyanni), "Dəlicəsinə aşiq" (; baş rollarda: Adriano Çelentano və Ornella Muti) Trevi fəvvarəsinə dəfələrlə müraciət edilmişdir.

 Şəkil qalereyası 

 Mənbələr 
 Falk Spirallo Reiseführer Rom, Auflage 2007
 Rom, DuMont Reiseverlag, Auflage 2006

 Xarici keçidlər 
 Roman Bookshelf — Fontana di Trevi, vedute del XVIII e XIX Secolo
 L'Acquedotto Vergine in Roma sotterranea
 La città dell'acqua 


 Həmçinin bax 

Kateqoriya:Roma abidələri
Kateqoriya:İtaliya fəvvarələri
Kateqoriya:İtaliyadakı heykəllər